Vzdrževanje tlakovane površine ni zahtevno. Običajno zadostuje uporaba vode ali visokotlačnega čistilca. Za bolj trdovratne madeže (obrisi gum, ipd.) pa uporabite posebne detergente za čiščenje tlakovcev. Za redno vzdrževanje je priporočljivo tudi, da tlakovce enkrat ali dvakrat letno impregnirate. S tem jih boste zaščitili pred umazanijo in vodo. Mah in plevel, ki zraste med fugami, lahko odstranite ročno, ali z uporabo različnih sredstev, ki tlakovcev ne poškodujejo. Pozimi pa je priporočljivo, da za odstranjevanje ledu in snega ne uporabljate ostrih predmetov, s katerimi bi poškodovali zgornji sloj tlakovcev. Pazljivi bodite tudi pri morebitni uporabi soli. Z rednim vzdrževanjem in premišljeno uporabo si boste zagotovili dolgo obstojnost tlakovcev.